Kos is op die tafel! | Rapport
Die Uitsonderlike Snowflake Versameling (R180, Struik)
AARBEI-EN-ROOMKAASMUFFINMAAK 6 - 10BEREIDINGSTYD 10 minuteGAARMAAKTYD 25 minuteHeilie Pienaar deel een van die resepte uit haar nuwe kookboek, Die Uitsonderlike Snowflake Versameling. Muffins bly maar gewild en dié aarbei-muffins sal baie reaksie en komplimente uitlok. Die vars aarbeie maak dit soet en sommer net anders. Jy kan die aarbeie ook deur ander vars vrugte soos piesangs vervang.WENKSkink ’n koppie tee saam met dié muffins. Die plaaslike produsent Carmien se nuwe blomtee, met onder meer rooibos, heuningbos, roosblare en laventel (R30), is veral lekker hierby.RESEPBestanddele100 g roomkaas60 ml (50 g) strooisuiker200 g vars aarbeie, grofweg gekap375 ml (210 g) koekmeel10 ml bakpoeier1 ml sout125 ml (100 g) suiker2 ekstragroot eiers80 ml kookolie5 ml vanieljegeurselversiersuiker om oor te sifAanwysings1 Klop die roomkaas met die helfte van die strooisuiker om dit sag te maak. 2 Sit die aarbeie en die res van die strooisuiker in ’n klein swaarboomkastrol en verhit vir sowat twee minute tot die aarbeie begin sag word. Haal van die plaat af, druk effens fyn en laat afkoel.3 Sif die meel, bakpoeier en sout saam. Voeg die suiker by.4 Klits die eiers, olie en geursel saam. Voeg die droë bestanddele by en meng tot net gekombineer. Moenie oormeng nie; die mengsel moet nog klonterig wees.5 Voeg die roomkaas- en aarbeimengsels by en meng liggies deur. Smeer muffin-panne en skep elke holte twee derdes vol beslag.6 Bak in ’n verhitte oond teen 180 °C vir 20 tot 25 minute, tot gaar en goudkleurig.7 Keer op ’n draadrakkie uit en laat afkoel. Sif ’n bietjie versiersuiker oor en sit warm of teen kamertemperatuur voor.BONUS Vyf My Tyd-lesers kan elk ’n eksemplaar gratis kry. E-pos* die woord BAK in die onderwerpveld, jou naam, kontak-nommer en pos-adres voor 19 November na mytyd@newmediapub.co.za.* Net een inskrywing per persoon e-pos artikel